**Pamokos tema.** Debatai Vilniaus universitete: individas ir visuomenė

**Klausimas:** Kaip suderinti individo poreikius ir visuomenės gerovę?

**Temos atnaujintose ugdymo programose:**

*11 (III gimnazijos) kl.* *Etika*. Aš ir bendruomenė. Kaip suderinti individo poreikius ir visuomenės gerovę?

*Temos turinys programoje.* Kokios etinės dilemos kyla siekiant suderinti individo poreikius ir visuomenės gerovę? Ką antikos, Viduramžių, Naujųjų laikų ir XX a. epochos Vakarų mąstytojai svarstė žmogaus socialinės prigimties, moralinės pareigos, tolerancijos, žmogaus teisių ir teisingumo, visuomenės socialinių vaidmenų klausimais.

*11 (III gimnazijos). Lietuvių kalba ir literatūra.* Dalyvauja įvairiose komunikavimo situacijose, klausosi ir kalba, atsižvelgdamas į situaciją, tikslą, adresatą. Sakytinių tekstų kūrimas.

*Temos turinys programoje.* Kuriami įvairūs sakytiniai tekstai. Mokomasi pasirinkti tinkamą turinį, formą, stilių ir toną įvairiems tikslams ir adresatams realioje ir įsivaizduojamoje aplinkoje. Laikomasi viešojo bendravimo etikos. Mokomasi formuluoti teiginius ir išvadas, pateikti įrodymais (pvz., patirtimi, duomenimis, citatomis ir kt.) pagrįstus argumentus. Atsižvelgiant į kalbinę aplinką, plėtojami ir gilinami gebėjimai kalbėti taisyklingai, plečiamas žodynas. Mokomasi tinkamai naudotis citatomis, perfrazuoti kitų mintis. Plėtojami ir gilinami aktyvaus dalyvavimo diskusijose, debatuose gebėjimai (kalbėjimo ir klausymo). Mokomasi pradėti, plėtoti ir apibendrinti pokalbį, tinkamai reikšti argumentuotą pritarimą arba prieštaravimą. Mokomasi naudotis planavimo, pasirengimo ir kalbėjimo strategijomis. Kuriami įprasti ir skaitmeniniai sakytiniai tekstai (pvz., rengiamas garso ar vaizdo įrašas, kuriamos ir transliuojamos tinklalaidės).

**Tikslas.** Lavinti komunikavimo ir pilietiškumo kompetenciją, pasitelkiant Karlo Popperio debatų metodą.

**Uždaviniai ir kompetencijos:**

1. *Komunikavimo kompetencija.* Taiko įvairias kalbėjimo strategijas: konstruktyviai dalyvauja debatuose, tinkamai reiškia argumentuotą poziciją, prieštaravimą ir kritiką.
2. *Pilietiškumo kompetencija.* Ugdosi suvokimą apie socialinio gyvenimo įvairovę, tapatumo ir kitybės dinamiką bei bendruomenės įtakos asmens tapatumui prasmę ir svarbą. Supranta, kad teisinė sistema yra demokratinio bendrabūvio pagrindas, jaučia socialinę atsakomybę dėl savo veiksmų, dalyvauja kuriant darnią sociokultūrinę, ekonominę, ekologinę aplinką. Gerbia kito nuomonę ir kitokią pilietinę poziciją.

**Priemonės:** užduočių lapai, rašikliai.

**Vertinimas:**

*Etika.*Vidurinio ugdymo programoje dorinio ugdymo pamokose rekomenduojama mokinių pasiekimus vertinti pasirenkamais pažangos fiksavimo būdais: pažymiais, „įskaityta“, „neįskaityta“, kaupiamuoju vertinimu, pažangos stebėjimo ir vertinimo aplanku ir pan. Pasiekimų lygiai siejami su mokinio pasiekimų įvertinimu pažymiais (jeigu šiuo būdu yra fiksuojama mokinio daroma pažanga): slenkstinis lygis (1) – 4, patenkinamas lygis (2) – 5–6, pagrindinis lygis (3) – 7–8, aukštesnysis lygis (4) – 9–10.

*Lietuvių kalba ir literatūra*. Viduriniame ugdyme, kai mokinių pasiekimai vertinami pažymiais, jie siejami su pasiekimų lygiais: slenkstinis (I) lygis – 4, patenkinamas (II) lygis – 5–6, pagrindinis (III) lygis – 7–8, aukštesnysis (IV) lygis – 9–10.

|  |  |  |  |
| --- | --- | --- | --- |
| Slenkstinis (1) | Patenkinamas (2) | Pagrindinis (3) | Aukštesnysis (4) |
| Etika |
| Kelia klausimus apie savo jausmų ir pamatinių nuotaikų svarbą savęs ir pasaulio supratimui. Kelia klausimus apie jausmų įtaką vertinimui. Atpažįsta patiriamas emocijas bei jausmus, jų įtaką savo charakteriui. Pasakoja apie savo asmenybės kryptingumą, argumentuoja savo pasirinkimus (A2.1). | Analizuoja savo jausmų ir pamatinių nuotaikų svarbą savęs ir pasaulio supratimui. Analizuoja jausmų įtaką vertinimui. Analizuoja etikos filosofijos tekstus, pateikia pavyzdžių iš literatūros bei medijų. (A2.2). | Argumentuotai diskutuoja apie savo jausmų ir pamatinių nuotaikų svarbą savęs ir pasaulio supratimui bei jausmų įtaką vertinimui. Diskutuoja apie patiriamas emocijas bei jausmus, kurių padedamas sąmoningai formuoja savo charakterį. Analizuoja etikos filosofijos tekstus, pateikia pavyzdžių iš literatūros bei medijų, argumentuotai apie juos diskutuoja (A2.3). | Naudodamasis refleksijos klausimais, reflektuoja savo jausmų ir pamatinių nuotaikų svarbą savęs ir pasaulio supratimui bei jausmų įtaką vertinimui. Reflektuoja apie patiriamas emocijas bei jausmus, kurių padedamas sąmoningai formuoja savo charakterį. Reflektuoja etikos filosofijos tekstus bei pavyzdžius iš literatūros bei medijų. Analizuojamą problemą sieja su šių dienų aktualijomis (A2.4). |
|  Lietuvių kalba ir literatūra |
| Kalba monologu, aktyviai dalyvauja įvairiuose pokalbiuose, diskusijose, debatuose, klausia, atsako, kelia problemas, svarsto, argumentuoja, Naudojasi neverbalinės kalbos ir kitomis priemonėmis. Bendrauja tiesiogiai ir virtualiai (**A2.1.1**). | Tikslingai kalba monologu, konstruktyviai dalyvauja įvairiuose pokalbiuose, diskusijose, debatuose, klausia, atsako, kelia problemas, tinkamai reiškia savo požiūrį. Tinkamai naudojasi neverbalinės kalbos ir kitomis priemonėmis. Bendrauja tiesiogiai ir virtualiai (**A2.1.2**). | Tikslingai kalba monologu, konstruktyviai dalyvauja įvairiuose pokalbiuose, diskusijose, debatuose, pradeda, plėtoja ir apibendrina pokalbį, tinkamai reiškia argumentuotą pritarimą arba prieštaravimą ir kritiką. Tikslingai naudojasi neverbalinės kalbos ir kitomis priemonėmis. Bendrauja tiesiogiai ir virtualiai (**A2.1.3**). | Tikslingai kalba monologu, konstruktyviai dalyvauja įvairiuose pokalbiuose, diskusijose, debatuose, pradeda, plėtoja ir apibendrina pokalbį, tinkamai reiškia argumentuotą pritarimą arba prieštaravimą ir kritiką. Naudoja būdus ir priemones, tinkamus skirtingų žanrų tekstams. Bendrauja tiesiogiai ir virtualiai (**A2.1.4**). |

**Metodai:** Karlo Popperiodebatai, minčių lietus, refleksijos lapų pildymas.

**Vieta:** Vilniaus universitetas.

**Klasė:** 11 klasė.

**Veiklos:**

|  |  |  |
| --- | --- | --- |
| **Pamokos dalys** | **Turinys** | **Pastabos** |
| Pasiruošimas pamokai |
|  **Minčių lietus /debatų idėjos.** **Debatų planas.** | 1. Visi mokiniai prieš debatus turi suformuluoti probleminį teiginį arba klausimą debatams (Priedas). Debatų tema – **individas ir visuomenė.** Išrenkamas aktualiausias ir įdomiausias mokinių sugalvotas teiginys arba klausimas.
2. Suformuojamos dvi komandos: teigiantieji, kurie pritaria temai ir savo argumentais stengiasi ją įrodyti (3 mokiniai) ir neigiantieji, kurie nepritaria temai, pristato savo argumentus bei neigia teigiančiųjų̨ poziciją (3 mokiniai). Išsirenkami 2 debatų vertintojai, debatų moderatorius, o likę mokiniai - debatų stebėtojai.
3. Komandos pasiruošia debatų planą: randa argumentus, įrodymus bei nurodo šaltinius (Priedas).
 | Probleminis klausimas debatams: *Ar individo laisvė turėtų būti ribojama tam, kad būtų užtikrinta visuomenės gerovė?.*Paraginkite mokinius pasidomėti, ką antikos, Viduramžių, Naujųjų laikų ir XX a. epochos Vakarų mąstytojai svarstė žmogaus socialinės prigimties, moralinės pareigos, tolerancijos, žmogaus teisių ir teisingumo, visuomenės socialinių vaidmenų klausimais. |
| Įžanga |
|  | Debatų moderatorius pristato debatų probleminį teiginį arba klausimą, Karlo Popperio debatų seką (Priedas).Vertintojai perskaito debatų vertinimo kriterijus (Priedas). |  |
| Pagrindinė dalis |
| **Karlo Popperio debatai.** | Debatai vyksta pagal nurodytą seką (Priedas). |  |
| Pabaiga |
| **Debatų nugalėtojų paskelbimas.****Visos pamokos refleksija.**  | Susumavus taškus, paskelbiami debatų laimėtojai.Mokiniai užpildo refleksijos lapus, refleksijos aptariamos su visa klase. | Mokiniai gali susikurti mokyklos tinklalaidę ir ten įkelti nufilmuotus savo klasės debatus. |